**บทคัดย่อ**

**สรุปกิจกรรมแม่บ้านสาธารณสุข สาขาจังหวัดเพชรบูรณ์**

**ประจำเดือนมกราคม 2565**

๑. นายกสมาคมแม่บ้านสาธารณสุข ได้ส่งสารอวยพรปีใหม่ 2565 ชื่นชมการทำงานจิตอาสาจนได้รับรางวัลการบริหารจัดการฉีดวัคซีนโควิด-19 ยอดเยี่ยม และขอให้ยึดมั่น ช่วยเหลือต่อไป และเคร่งครัดมาตรการ “VUCA” ฉีดครบ ลดป่วยหนัก ป้องกันตัวเองสูงสุด มีพื้นที่ปลอโรค คัดกรองเมื่อมีความเสี่ยง

2. กิจกรรมแม่บ้านสาธารณสุข สาขาจังหวัดเพชรบูรณ์

- วันที่ 21 มกราคม ๒๕65 นายแพทย์กมล กัญญาประสิทธิ์ นายแพทย์สาธารณสุขจังหวัดเพชรบูรณ์ พร้อมด้วย ทันตแพทย์หญิงมณฑกานติ์ สีหะวงษ์ รองประธานแม่บ้านสาธารณสุขสาขาจังหวัดเพชรบูรณ์ นายดิลก อ่อนลา ปฏิคมแม่บ้านสาธารณสุขสาขาจังหวัดเพชรบูรณ์ และผู้แทนคณะแม่บ้านสาธารณสุขสาขาจังหวัดเพชรบูรณ์ได้เข้าเยี่ยมอาการป่วยของสมาชิกสมาคมแม่บ้านสาธารณสุขสาขาอำเภอชนแดน ซึ่งประสบอุบัติเหตุจากการปฏิบัติหน้าที่ในการส่งต่อผู้ป่วย และเข้าพักรักษาตัว ณ ตึกพิเศษ 72 ปี เฉลิม พระเกียรติ โรงพยาบาลเพชรบูรณ์ ทั้งนี้ได้มอบกระเช้าผลไม้พร้อมเงินช่วยเหลือขั้นต้นจากแม่บ้านสาธารณสุขสาขาจังหวัดเพชรบูรณ์ เพื่อเป็นขวัญและกำลังใจให้สมาชิกฯและครอบครัวต่อไป

3. กิจกรรมแม่บ้านสาธารณสุขอำเภอ มีการดำเนินงานดังนี้

3.๑ แม่บ้านสาธารณสุขอำเภอศรีเทพ

 - วันที่ 29 ธันวาคม 2564 ประธานสมาคมฯ ร่วมกับแม่บ้านสาธารณสุขอำเภอศรีเทพ ลงพื้นที่บูรณาการหน่วยงานที่เกี่ยวข้อง ตรวจเยี่ยมเตรียมความพร้อมมาตรการความปลอดภัยด้านสาธารณสุขเพื่อรองรับนักท่องเที่ยว ณ อุทยานประวัติศาสตร์ศรีเทพ พร้อมทั้งรณรงค์ให้ฉีดวัคซีนเพื่อสร้างความปลอดภัย

 - วันที่ 16 มกราคม 2565 ประธานสมาคมฯ ร่วมกับแม่บ้านสาธารณสุขอำเภอศรีเทพ ลงพื้นที่ ณ จุดฉีดวัคซีนศูนย์สุขภาพชุมชนโรงพยาบาลศรีเทพ เพื่อให้บริการประชาชนที่มารับบริการ ฉีดวัคซีนป้องกันโรคติดเชื้อไวรัสโคโรนา 2019 เข็ม 1 ,เข็ม 2 ,เข็ม 3 ในการนี้ได้ประชาสัมพันธ์เชิญชวนประชาชนที่ยังไม่ตัดสินใจในการฉีดวัคซีนมารับบริการฉีดเข็มที่ 1 (ระหว่างวันที่ 15 - 24 มกราคม 2565) มีสิทธิ์ลุ้นรับรางวัลในเคมเปญ "ฉีดวัคซีนลุ้นทองคำ“ ของท่านผู้ว่าราชการจังหวัดเพชรบูรณ์ จับรางวัลและประกาศผู้รับรางวัลวันที่ 27 มกราคม 2565

 - วันที่ 21 มกราคม 2565 ประธานแม่บ้านสาธารณสุขอำเภอศรีเทพ พร้อมคณะ “จัดกิจกรรมสร้างสุข...สุขที่สร้างได้ ในโรงพยาบาล” โดยให้ผู้ป่วยที่มารับบริการและมีประวัติฉีดวัคซีน 3 เข็ม ร่วมจับฉลากลุ้นรางวัล ซึ่งเป็นกิจกรรมที่ง่ายไม่ซับซ้อน คำนึงถึงความปลอดภัยและสิ่งสำคัญต้องสร้างความสุขอย่างแท้จริง ณ.อาคารผู้ป่วยนอก โรงพยาบาลศรีเทพ

3.๒ แม่บ้านสาธารณสุขอำเภอเมือง

 - วันที่ 7 มกราคม 2565 แม่บ้านสาธารณสุขอำเภอเมืองเพชรบูรณ์ ร่วมกับศูนย์การเรียนรู้ด้วยเทคโนโลยีสารสนเทศเพื่อเด็กป่วย โรงพยาบาลเพชรบูรณ์ นำขนม ของขวัญและของเล่น มามอบให้กับเด็กที่มารับบริการ เนื่องในวันเด็กแห่งชาติ ประจำปี 2565 ณ โรงพยาบาลเพชรบูรณ์

3.๓ แม่บ้านสาธารณสุขอำเภอหล่มเก่า

 - วันที่ 7 มกราคม 2565 แม่บ้านสาธารณสุขอำเภอหล่มเก่า ร่วมกับ โรงพยาบาลสมเด็จพระยุพราชหล่มเก่า มอบถุงพระราชทาน และของใช้จำเป็น แก่ครอบครัว จำนวน 2 ครอบครัว ซึ่งถูกไฟไหม้บ้าน จำนวน 2 หลัง (มูลค่าความเสียหายเบื้องต้น เป็นเงิน ห้าแสนกว่าบาท) ณ ตำบลนาซำ อำเภอหล่มเก่า จังหวัดเพชรบูรณ์

3.4 แม่บ้านสาธารณสุขอำเภอหล่มสัก

 - วันที่ 15 มกราคม 2565 โรงพยาบาลหล่มสัก ร่วมกับ สมาชิกแม่บ้านสาธารณสุขอำเภอหล่มสัก จัดบริการฉีดวัคซีนป้องกันโรคติดเชื้อไวรัสโคโรนา 2019 ณ สวนสาธารณะหนองแค และลงเยี่ยมให้บริการเชิงรุกสำหรับกลุ่มเปราะบางในผู้สูงอายุ ผู้ด้อยโอกาส ที่บ้าน และที่วัดศรีสมบูรณ์ หมู่5 ตำบลสักหลง อำเภอหล่มสัก เพื่อความครอบคลุมในกลุ่มประชาชนทุกกลุ่มวัยตามเป้าหมายเดือนมกราคม 80%